
RAPORT 

asupra propunerii legislative privind prevenirea şi combaterea actelor de violenţă 
de pe stadioane şi arene şi săli de sport
(Pl.x. 387/2006)


1. În conformitate cu prevederile art. 95 din Regulamentul Camerei Deputaţilor, republicat, cu adresa nr. PL.x. 387/25 aprilie 2006, Comisia pentru învăţământ, ştiinţă, tineret şi sport a fost sesizată, spre dezbatere şi avizare, în fond, cu propunerea legislativă privind prevenirea şi combaterea actelor de violenţă de pe stadioane şi arene şi săli de sport  (Pl.x. 387/2006)


La întocmirea raportului, Comisia a avut în vedere avizele primite de la Comisia pentru apărare, ordine publică şi siguranţă naţională, Comisia pentru administraţie publică, amenajarea teritoriului şi echilibru ecologic, precum şi avizul Consiliului Legislativ şi Punctul de vedere al Guvernului.

În ultimii ani, cazurile de violenţă înregistrate în timpul desfăşurării competiţiilor sportive au cunoscut o amploare fără precedent. Regulamentele federaţiilor sportive nu acoperă în totalitate sancţionarea acestor  acte de violenţă, având în vedre că în proporţie de peste 90% acestea au drept autori spectatorii. 

Pentru prevenirea şi contracararea manifestărilor de violenţă de pe stadioane, arene şi săli de sport, se impune adoptarea unei legi, care ar preveni şi sancţiona şi manifestările rasiste şi xenofobe.

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi un număr de 15 deputaţi, din totalul de 27 membri ai Comisiei. La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: domnul Mircea Alexandru  - secretar de stat, Ministerul Administraţiei şi Internelor, doamna Irina Alexe şi doamna Georgeta Bădilă din partea Ministerului Administraţiei şi Internelor; domnul Gheorghe Florian - preşedintele Agenţiei Naţionale pentru Sport şi doamna Cristina Racoviţă – jurist, Agenţia Naţională pentru Sport.


4.  Propunerea legislativă a fost respinsă de Senat în şedinţa din 19 aprilie 2006. 


Camera Deputaţilor este Cameră decizională.

În urma dezbaterii, în şedinţa din 9 mai 2006, Comisia, cu unanimitatea voturilor celor prezenţi, propune respingerea propunerii legislative, din următoarele motive: 

- propunerea legislativă are acelaşi obiect de reglementare cu proiectului de Lege privind aprobarea Ordonanţei Guvernului nr. 11/2006 pentru prevenirea  şi combaterea violenţei în sport (Pl.X. 234/2006), adoptat de Comisie, acesta din urmă fiind mult mai cuprinzător şi mai bine structurat.




PREŞEDINTE 






SECRETAR



    Lia Olguţa Vasilescu                                                               Mihai Radan

